গোয়া কাণ্ডে লুথরা ভাইদের পাসপোর্ট বাতিল করল বিদেশ মন্ত্রক

ওয়েবডেস্ক- গোয়া (GOA) নাইটক্লাবে (Night Club) ঘটনায় চরম পদক্ষেপ নিল সরকার। নাইট ক্লাবের দুই মালিকের পাসপোর্ট (Pass Port) বাতিল করল সরকার। গত শনিবার গোয়ার নাইট ক্লাবের ভয়াবহ আগুন লাগে। মৃত্যু হয় ২৫ জনের। এদিকে এই ঘটনার পরেই ক্লাবের দুই মালিক গৌরব ও সৌরভ লুথরার (Luthra Brothers) থাইল্যান্ডে (Thailand) পালিয়ে যান। তাদের প্রত্যপর্ণের চেষ্টা চালানো হচ্ছে বলে খবর। আপাতত তাদের পাসপোর্ট বাতিল করা হল।

মঙ্গলবার দুই ভাইয়ের বিরুদ্ধে ব্লু কর্নার নোটিস জারি করে ইন্টারপোল। এর পরেই লুথরাদের আইনজীবী দাবি করেন, রক্ষাকবচ পেলেই দেশে ফিরবেন দুই ভাই। তবে সেই আবেদনের সাড়া দেয়নি আদালত। আজ তাদের আগামী জামিনের শুনানি হওয়ার কথা। তার আগেই গোয়ার সরকার বিদেশ মন্ত্রকের কাছে পাসপোর্ট বাতিলের আবেদন জানায়। এর পরেই বুধবার গভীর রাতে এই দুই ভাইয়ের পাসপোর্ট বাতিল করে দেয় সরকার।

আরও পড়ুন- SIR নিয়ে রাহুল গান্ধী vs অমিত শাহ! পার্লামেন্টে ধুন্ধুমার

জানা যায়, গোয়া কাণ্ডে আগুন লাগার একঘণ্টার কম সময়ের মধ্যেই দুই ভাই থাইল্যান্ডে টিকিট কাটেন। যখন দমকল আগুন নেভানোর চেষ্টা করছে, তখনই দুই ভাই দায়িত্ব জ্ঞানহীনের মতো গা ঢাকা দিয়ে সরে পড়েন। তবে তাদের আইনজীবীর দাবি ছিল, দুই ভাইয়ে আগেই পরিকল্পনা ছিল থাইল্যান্ড সফরের। তারা দেশে ফিরতে চান, তবে গ্রেফতারির আশঙ্কা করছেন। তাই আগাম জামিন ছাড়া দেশে ফেরা সম্ভব নয়।

উল্লেখ্য, উত্তর গোয়ার আরপোরায় বাগা সুমদ্র সৈকতের কাছের নাইট ক্লাবটিতে শনিবার আগুন লাগে। আগুনে পুড়ে মৃত্যু হয় ২৫ জনের। তদন্তে এই দুর্ঘটনার পিছনে একাধিক অনিয়মের কথা উঠে আসে।

দেখুন আরও খবর-